stanford-oval/wikipedia huggingface dataset:
ตำบลบางเลน (อำเภอบางใหญ่)
การแบ่งเขตการปกครอง

ตำบลบางเลนแบ่งเขตการปกครองออกเป็น 11 หมู่บ้าน ได้แก่
หมู่ที่ 1 บ้านบางเลน
หมู่ที่ 2 บ้านบางพลู
หมู่ที่ 3 บ้านบางมะซาง
หมู่ที่ 4 บ้านบางสะแก
หมู่ที่ 5 บ้านท่ารถ
หมู่ที่ 6 บ้านหน้าวัดปรางค์หลวง
หมู่ที่ 7 บ้านวัดยุคันธราวาส
หมู่ที่ 8 บ้านบางศรีราษฎร์
หมู่ที่ 9 บ้านบางสะแก
หมู่ที่ 10 บ้านวัดน้อย
หมู่ที่ 11 บ้านหน้าโรงสี
สถานที่สำคัญ

วัดสวนแก้ว
วัดศรีราษฎร์
วัดสะแก
วัดบางเลนเจริญ (วัดน้อย)
การไฟฟ้านครหลวงเขตบางใหญ่
รายชื่อภาพยนตร์ไทย พ.ศ. 2543
รางวัลภาพยนตร์ไทยประจำปี พ.ศ. 2543 / ค.ศ. 2000 > รางวัลภาพยนตร์ไทย ชมรมวิจารณ์บันเทิง ครั้งที่ 9

ภาพยนตร์ยอดเยี่ยม : บางกอก แดนเจอรัส เพชฌฆาตเงียบ อันตราย
ผู้กำกับยอดเยี่ยม : อ็อกไซด์ แปง และ แดนนี่ แปง
จากภาพยนตร์เรื่อง : บางกอก แดนเจอรัส เพชฌฆาตเงียบ อันตราย
นักแสดงนำชายยอดเยี่ยม : ปวริศร์ มงคลพิสิฐ
จากภาพยนตร์เรื่อง : บางกอก แดนเจอรัส เพชฌฆาตเงียบ อันตราย
นักแสดงนำหญิงยอดเยี่ยม : จินตหรา สุขพัฒน์
จากภาพยนตร์เรื่อง : สตางค์
นักแสดงสมทบชายยอดเยี่ยม : สมบัติ เมทะนี
จากภาพยนตร์เรื่อง : ฟ้าทะลายโจร
นักแสดงสมทบหญิงยอดเยี่ยม : เข็มอัปสร สิริสุขะ
จากภาพยนตร์เรื่อง : สตางค์
บทภาพยนตร์ยอดเยี่ยม : อ็อกไซด์ แปง และ แดนนี่ แปง
จากภาพยนตร์เรื่อง : บางกอก แดนเจอรัส เพชฌฆาตเงียบ อันตราย
รางวัลภาพยนตร์ไทยประจำปี พ.ศ. 2543 / ค.ศ. 2000 > รางวัลพระราชทานพระสุรัสวดี ครั้งที่ 24

ภาพยนตร์ยอดเยี่ยม : บางระจัน
ผู้กำกับยอดเยี่ยม : อ็อกไซด์ แปง และ แดนนี่ แปง
จากภาพยนตร์เรื่อง : บางระจัน
นักแสดงนำชายยอดเยี่ยม : บิณฑ์ บรรลือฤทธิ์
จากภาพยนตร์เรื่อง : บางระจัน
นักแสดงนำหญิงยอดเยี่ยม : ฌัชฌา รุจินานนท์
จากภาพยนตร์เรื่อง : อั้งยี่ ลูกผู้ชายพันธุ์มังกร
นักแสดงสมทบชายยอดเยี่ยม : ภูธฤทธิ์ พรหมบันดาล
จากภาพยนตร์เรื่อง : บางระจัน
นักแสดงสมทบหญิงยอดเยี่ยม : จินตหรา สุขพัฒน์
จากภาพยนตร์เรื่อง : สตางค์
บทภาพยนตร์ยอดเยี่ยม : บัณฑิต ฤทธิ์ถกล
จากภาพยนตร์เรื่อง : สตางค์
รายชื่อภาพยนตร์ไทยที่ออกฉายครั้งแรกในปี พ.ศ. 2543 / ค.ศ. 2000

อั้งยี่ ลูกผู้ชายพันธุ์มังกร
เข้าฉาย : 4 กุมภาพันธ์ พ.ศ. 2543
ผู้กำกับ: นพพร วาทิน
บริษัทผู้สร้าง : ไฟว์สตาร์โปรดักชั่น
นักแสดง : อำพล ลำพูน, หลิน จื้ออิ่ง, ฌัชชา รุจินานนท์, เมธี อมรวุฒิกุล, อภิชาติ ชูสกุล, ทองขาว ภัทรโชคชัย
รายได้โดยประมาณ (เฉพาะกรุงเทพฯ และปริมณฑล) :
สตรีเหล็ก
เข้าฉาย : 3 มีนาคม พ.ศ. 2543
ผู้กำกับ: ธนิตย์ จิตนุกูล
บริษัทผู้สร้าง : ไท เอนเตอร์เทนเม้นท์ และ หับ โห้ หิ้น ฟิล์ม
นักแสดง : เจษฎาภรณ์ ผลดี, สหภาพ วีระฆามินทร์, แทนคุณ จิตต์อิสระ, ชัยชาญ นิ่มพูลสวัสดิ์, โจโจ้ ไมอ๊อกชิ, กกกร เบญจาธิกุล
รายได้โดยประมาณ (เฉพาะกรุงเทพฯ และปริมณฑล) : 151,000,000 บาท
ยุวชนทหาร เปิดเทอมไปรบ
เข้าฉาย : 28 เมษายน พ.ศ. 2543
ผู้กำกับ: ยุทธนา มุกดาสนิท
บริษัทผู้สร้าง : แกรมมี่ฟิล์ม
นักแสดง : รุ่งเรือง อนันตยะ, วรยศ พาณิชไตรภพ, รอน บรรจงสร้าง, ขจรศักดิ์ รัตนนิสสัย, เทย่า โรเจอร์ส, สุเชาว์ พงษ์วิไล
รายได้โดยประมาณ (เฉพาะกรุงเทพฯ และปริมณฑล) :
สตางค์
เข้าฉาย : 11 สิงหาคม พ.ศ. 2543
ผู้กำกับ: บัณฑิต ฤทธิ์ถกล
บริษัทผู้สร้าง : ไฟว์สตาร์โปรดักชั่น
นักแสดง : เจษฎาภรณ์ ผลดี, สันติสุข พรหมศิริ, เข็มอัปสร สิริสุขะ, จินตหรา สุขพัฒน์, ฉัตรชัย เปล่งพานิช, ศรัณยู วงษ์กระจ่าง, สรพงศ์ ชาตรี
รายได้โดยประมาณ (เฉพาะกรุงเทพฯ และปริมณฑล) :
ฟ้าทะลายโจร
เข้าฉาย : 29 กันยายน พ.ศ. 2543
ผู้กำกับ: วิศิษฏ์ ศาสนเที่ยง
บริษัทผู้สร้าง : ฟิล์ม บางกอก บีอีซี-เทโร เอ็นเทอร์เทนเมนท์ และ ไฟว์สตาร์ โปรดักชั่น
นักแสดง : ชาติชาย งามสรรพ์, สเตลล่า มาลูกี้, ศุภกรณ์ กิจสุวรรณ, พศิน เรืองวุฒิ, สมบัติ เมทะนี, นัยนา ชีวานันท์
รายได้โดยประมาณ (เฉพาะกรุงเทพฯ และปริมณฑล) :
ดอกฟ้าในมือมาร
เข้าฉาย : 2 ตุลาคม พ.ศ. 2543 (ฉายที่ประเทศแคนาดา)
ผู้กำกับ: อภิชาติพงศ์ วีระเศรษฐกุล
บริษัทผู้สร้าง :
นักแสดง : ภูริดา วิจิตรพันธ์, เมสินี แก้วราตรี
รายได้โดยประมาณ (เฉพาะกรุงเทพฯ และปริมณฑล) :
Go-Six โกหก กะล่อน ปลิ้นปล้อน ตอแหล
เข้าฉาย : 20 ตุลาคม พ.ศ. 2543
ผู้กำกับ: พจน์ อานนท์
บริษัทผู้สร้าง :
นักแสดง : ธีรเดช วงศ์พัวพันธ์, เยอราดีน ริคอร์เดล แมคอินทอช, ศศิตา เจนโสฬส, รุ่งเรือง อนันตยะ, ทัศนาวลัย องอาจอิทธิชัย, พีรุฒน์ ตุลานันท์
รายได้โดยประมาณ (เฉพาะกรุงเทพฯ และปริมณฑล) :
บางกอก แดนเจอรัส เพชฌฆาตเงียบ อันตราย
เข้าฉาย : 24 พฤศจิกายน พ.ศ. 2543
ผู้กำกับ: อ็อกไซด์-แดนนี่ แปง
บริษัทผู้สร้าง : ฟิล์ม บางกอก และ บีอีซี-เทโร เอ็นเทอร์เทนเมนท์
นักแสดง : ปวริศร์ มงคลพิสิฐ, พิเศก อินทรครรชิต, ภัทรวรินทร์ ทิมกุล, เปรมสินี รัตนโสภา, ก่อเกียรติ ลิมปพัทธ์, ปิยะ บุนนาค
รายได้โดยประมาณ (เฉพาะกรุงเทพฯ และปริมณฑล) : 99,000,000 บาท
บางระจัน
เข้าฉาย : 29 ธันวาคม พ.ศ. 2543
ผู้กำกับ: ธนิตย์ จิตนุกูล
บริษัทผู้สร้าง : ฟิล์ม บางกอก
นักแสดง : วินัย ไกรบุตร, บิณฑ์ บรรลือฤทธิ์, จรัญ งามดี, ชุมพร เทพพิทักษ์, บงกช คงมาลัย, สุนทรี ใหม่ละออ
รายได้โดยประมาณ (เฉพาะกรุงเทพฯ และปริมณฑล) : 151,000,000 บาท
| เรื่อง | เข้าฉายวันแรก | นักแสดง | ผู้กำกับ | รายได้โดยประมาณ (เฉพาะกรุงเทพฯ และปริมณฑล) | บริษัทผู้สร้างภาพยนตร์ | หมายเหตุ |
| --- | --- | --- | --- | --- | --- | --- |
| คมเหล็ก 5 สงครามอยุธยา (2543) |  | นำแสดงโดย: ปิยพงษ์ สุรัตน์ชัย, กุสมาพร เต็มใจ, สมพงษ์ รัตนเดชากร, วรัญญา นุภา | ผู้กำกับ: สำรงค์ เรือนชีพ |  |  |  |
| รักไม่ถึงร้อย (2543) |  | นำแสดงโดย: ศรราม เทพพิทักษ์, วิทิต แลต | ผู้กำกับ:  นิรันดร์ ธรรมปรีชา |  |  |  |
เจ้าไข่มุกต์ ประชาศรัยสรเดช

| เจ้าไข่มุกต์ ประชาศรัยสรเดช |
| --- | --- |

เกิด: 4 พฤศจิกายน พ.ศ. 2466 จังหวัดแพร่
เสียชีวิต: 24 พฤษภาคม พ.ศ. 2548 (82 ปี)
มีชื่อเสียงจาก: เจ้านายฝ่ายเหนือ
คู่สมรส: เกรน ประชาศรัยสรเดช
บุตร: ธัญญา สุรัสวดี  สาโรจน์  ประชาศรัยสรเดช  อรรณพ  ประชาศรัยสรเดช  กรรณิกา  ประชาศรัยสรเดช  มาลินี ศรีสมวงศ์
บิดามารดา: เจ้าคำมูล ทิพย์วิชัย   เจ้าไข่แก้ว ทิพย์วิชัย
เจ้าไข่มุกต์ ประชาศรัยสรเดช หรือที่รู้จักกันในนาม เจ้าไข่มุกต์ วงศ์บุรี (4 พฤศจิกายน พ.ศ. 2466 - 24 พฤษภาคม พ.ศ. 2548) เป็นเจ้านายฝ่ายเหนือ และเป็นผู้บุกเบิกกิจการธนาคารแห่งแรกในจังหวัดแพร่
ประวัติ

ไข่มุกต์ ประชาศรัยสรเดช หรือ เจ้าไข่มุกต์ วงศ์บุรี เกิดเมื่อวันที่ 4 พฤศจิกายน พ.ศ. 2466 เธอเป็นธิดาคนโตของเจ้าคำมูล กับเจ้าไข่แก้ว ทิพย์วิชัย (ธิดาเจ้าอินป๋ง กับเจ้าฟองสมุทร มหายศปัญญา) สืบเชื้อสายมาจากเจ้าผู้ครองนครแพร่ ต่อมาหลวงพงษ์พิบูลย์ (เจ้าพรหม วงศ์พระถาง) กับแม่เจ้าสุนันตา วงศ์บุรี (บุตรบุญธรรมแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ ) ได้รับเจ้าไข่มุกต์ และน้องชายคือ คือ เจ้าทองด้วง วงศ์บุรี ไปเป็นบุตรบุญธรรม
ประวัติ > การศึกษา

เจ้าไข่มุกต์ ได้เข้ารับการศึกษาในชั้นประถมศึกษา และมัธยมศึกษาจากโรงเรียนราชินีฯ วัฒนาวิทยาลัย และเตรียมอุดมศึกษากรุงเทพฯ แล้วศึกษาต่อในระดับอุดมศึกษาที่คณะเภสัชศาสตร์ จุฬาลงกรณ์มหาวิทยาลัย แต่เธอได้ลาออกก่อนสำเร็จการศึกษา กลับมาประกอบธุรกิจธนาคารกสิกรไทย จังหวัดแพร่
ประวัติ > ถึงแก่อนิจกรรม

เจ้าไข่มุกต์ ประชาศรัยสรเดช ถึงแก่อนิจกรรมเมื่อวันที่ 24 พฤษภาคม พ.ศ. 2548 และมีพิธีพระราชทานเพลิงศพในวันที่ 16 กรกฎาคม พ.ศ. 2548 ณ สุสานประตูมาน โดยใช้ราชรถลากตามแบบราชประเพณีเจ้านายเมืองแพร่
ชีวิตครอบครัว

เจ้าไข่มุกต์ สมรสกับเกรน ประชาศรัยสรเดช บุตรของเจ้าทิพย์เกษร เตมียานนท์ หรือคุณหญิงจงกลนี ประชาศรัยสรเดช (ธิดาเจ้ายวงคำ เตมียานนท์ ราชนัดดาเจ้าพิริยเทพวงษ์) มีบุตร-ธิดา 5 คน คือ
ธัญญา สุรัสวดี (ประชาศรัยสรเดช) สมรสกับดร.ปลอดประสพ สุรัสวดี มีบุตร 2 คน
สาโรจน์  ประชาศรัยสรเดช สมรสกับวัชรี ประชาศรัยสรเดช (สกุลเดิม; ลักษณาศัย) มีบุตร 2 คน
อรรณพ  ประชาศรัยสรเดช สมรสกับนลินี ประศรัยสรเดช (สกุลเดิม; ชินะโปดก) มีบุตร 1 คน
ด.ญ. กรรณิกา ประชาศรัยสรเดช (ถึงแก่กรรมตั้งแต่เด็ก)
มาลินี ศรีสมวงศ์ (ประชาศรัยสรเดช) สมรสกับประเสริฐ ศรีสมวงศ์ มีบุตรธิดา 2 คน
การทำงาน

เจ้าไข่มุกต์ กับเกรน ประชาศรัยสรเดชเป็นผู้บุกเบิกกิจการธนาคารในจังหวัดแพร่ ซึ่งธนาคารแห่งแรกคือธนาคารกสิกรไทย สาขาจังหวัดแพร่ ต่อมาได้เปิดสาขาอำเภอเด่นชัยอีกหนึ่งสาขาให้นายเมธา เอื้ออภิญญกุล อดีตสมาชิกสภาผู้แทนราษฎรจังหวัดแพร่เป็นผู้จัดการ
เจ้าไข่มุกต์ เป็นผู้รวบรวมจัดทำหนังสือเชื้อสายเจ้าหลวงเมืองแพร่ 4 สมัย ร่วมกับบัวผิน วงศ์พระถาง และร้อยตรีดวงแก้ว รัตนวงศ์ ซึ่งเป็นหนังสือที่ใช้อ้างอิงประวัติศาสตร์เมืองแพร่อย่างกว้างขวางในปัจจุบัน
เจ้าไข่มุกต์ เป็นผู้บูรณปฏิสังขรณ์ และอุปถัมภ์วัดพงษ์สุนันท์ ต่อจากหลวงพงษ์พิบูลย์ (เจ้าพรหม วงศ์พระถาง) และแม่เจ้าสุนันตา วงศ์บุรี ร่วมกับเจ้าทองด้วง วงศ์บุรี มาโดยตลอด
ภาษาย่อยมาตางิ

| ภาษาย่อยมาตางิ |
| --- | --- |
マタギ
ประเทศที่มีการพูด: ประเทศญี่ปุ่น
ภูมิภาค: จังหวัดอากิตะและอาโอโมริ
ชาติพันธุ์: มาตางิ
จำนวนผู้พูด: 0  (2564)
ตระกูลภาษา: ตระกูลภาษาญี่ปุ่น  ภาษาญี่ปุ่นภาษาญี่ปุ่นตะวันออกภาษาย่อยโทโฮกุภาษาย่อยมาตางิ
รหัสภาษา
ISO 639-3: –
ภาษาย่อยมาตางิ (ญี่ปุ่น: マタギ言葉; โรมาจิ: Matagi kotoba) เป็นภาษาย่อยระดับท้องถิ่นที่สูญแล้วของประเทศญี่ปุ่น ใช้พูดโดยชาวมาตางิในจังหวัดอากิตะและบริเวณใกล้เคียงแถบภูมิภาคโทโฮกุ ทางตอนเหนือของเกาะฮนชู ประเทศญี่ปุ่น
ภาษามาตางิมีคำศัพท์เฉพาะจำนวนมากเกี่ยวกับการล่าสัตว์ เครื่องมือ พิธีกรรม โดยมากเป็นคำมาจากภาษาไอนุ
นาชิโซะ อิตาบาชิ (板橋義三) ได้ตีพิมพ์พจนานุกรมมาตางิ เมื่อ พ.ศ. 2551
คำศัพท์

ภาษามาตางิมีคำศัพท์เฉพาะที่แตกต่างออกไปจากภาษาญี่ปุ่นถิ่นอื่น เช่น วักกะ แปลว่า "น้ำ" เซตะ แปลว่า "สุนัข" และ ซัมเป แปลว่า "หัวใจ" ซึ่งล้วนแต่เป็นคำจากภาษาไอนุ ดังตัวอย่างคำศัพท์ ดังนี้
| คำไทย | คำญี่ปุ่น | คำมาตางิ |
| --- | --- | --- |
| น้ำ | 水 | わっか วักกะ |
| ของเหลว | 酒 | わっか วักกะ |
| หมี | 熊 | いたず อิตาซุ |
| หมี | 熊 | なびれ นาบิเระ |
| หมา | 犬 | せた เซตะ |
| หมา | 犬 | へだ เฮดะ |
| หมาป่า | 狼 | おきゃく โอเกียกุ |
| ลิงกังญี่ปุ่น | 猿 | すね ซูเนะ |
| เลียงผาญี่ปุ่น | カモシカ | あおけら อาโอเกระ |
| เลียงผาญี่ปุ่น | カモシカ | こしまけ โคชิมาเกะ |
| วัว, ปศุสัตว์ | 牛 | つのから สึโนการะ |
| ข้าว (ยังไม่ได้หุง) | 米 | くさのみ คูซาโนมิ |
| วัดพุทธ | 寺 | くし คูชิ |
| หัวใจ | 心臓 | さんぺ ซัมเป |
| บุคคลที่ไม่ใช่มาตางิ | マタギでない人 | せたぎ เซตางิ |
จังหวัดของประเทศศรีลังกา

| จังหวัด |
| --- | --- |
หรือเรียกว่า ปฬาตะ (สิงหล: පළාත) มากาณัม (ทมิฬ: மாகாணம்)

ที่ตั้ง: ประเทศศรีลังกา
ก่อตั้ง: 1 ตุลาคม ค.ศ. 1833
จำนวน: 9
ประชากร: 1,061,315–5,851,130
พื้นที่: 3,684–10,472 ตารางกิโลเมตร
การปกครอง: สภาจังหวัด
หน่วยการปกครอง: อำเภอ
จังหวัด หรือในชื่อภาษาท้องถิ่นได้แก่ปฬาตะ (สิงหล: පළාත, อักษรโรมัน: Paḷāta) และมากาณัม (ทมิฬ: மாகாணம், อักษรโรมัน: Mākāṇam) เป็นเขตการปกครองย่อยระดับแรกของประเทศศรีลังกา จังหวัดในประเทศศรีลังกามีที่มาตั้งแต่สมัยที่อยู่ภายใต้การปกครองของจักรวรรดิบริติช โดยเริ่มแบ่งเขตจังหวัดครั้งแรกใน ค.ศ. 1833 อย่างไรก็ตาม ในช่วงศตวรรษต่อมา อำเภอซึ่งเป็นหน่วยย่อยของจังหวัดเริ่มมีบทบาทสำคัญในการปกครองมากกว่า ในขณะที่จังหวัดเริ่มลดความสำคัญลงเป็นเพียงเชิงสัญลักษณ์เท่านั้น จนกระทั่ง ค.ศ. 1987 สภาจังหวัดจึงได้รับอนุมัติให้จัดตั้งขึ้นหลังจากการแก้ไขเพิ่มเติมรัฐธรรมนูญแห่งสาธารณรัฐสังคมนิยมประชาธิปไตยศรีลังกา ค.ศ. 1978 ครั้งที่ 13 ในปัจจุบันประเทศศรีลังกาประกอบด้วย 9 จังหวัด
การแบ่งเขตการปกครองสมัยบริติชซีลอน

หลังจากจักรวรรดิบริติชเข้าปกครองเกาะซีลอนโดยสมบูรณ์ใน ค.ศ. 1815 เกาะซีลอนถูกแบ่งออกเป็นสามเขตตามชนชาติได้แก่ชาวสิงหลพื้นที่ราบ ชาวสิงหลกัณฏิ และชาวทมิฬ ต่อมาใน ค.ศ. 1829 ทางจักรวรรดิบริติชได้ตั้งกรรมาธิการโคลบรุก–คาเมรอนเพื่อทบทวนการบริหารราชการบริติชซีลอนอีกครั้ง กรรมาธิการดังกล่าวเสนอว่าเขตชนชาติทั้งสามเขตควรยุบรวมกันเป็นหน่วยเดียวและแบ่งออกเป็นจังหวัดตามที่ตั้งภูมิศาสตร์แทน ในวันที่ 1 ตุลาคม ค.ศ. 1833 จึงได้มีการจัดตั้งจังหวัด 5 จังหวัดดังนี้
จังหวัดกลาง
จังหวัดตะวันออก
จังหวัดเหนือ
จังหวัดใต้
จังหวัดตะวันตก
ตลอดช่วงที่เหลือของคริสต์ศตวรรษที่ 19 ได้มีการจัดตั้งจังหวัดเพิ่มเติมอีก 4 จังหวัดได้แก่
จังหวัดตะวันตกเฉียงเหนือ แยกตัวออกมาจากจังหวัดตะวันตกใน ค.ศ. 1845
จังหวัดกลางเหนือ แยกตัวออกมาจากจังหวัดเหนือใน ค.ศ. 1873
จังหวัดอูวะ จัดตั้งขึ้นจากพื้นที่บางส่วนของจังหวัดกลาง จังหวัดตะวันออก และจังหวัดใต้ใน ค.ศ. 1886
จังหวัดสพรคมุวะ จัดตั้งขึ้นใน ค.ศ. 1889
จังหวัดตะวันออกเฉียงเหนือ (ค.ศ. 1988 – 2006)

หลังจากที่ประธานาธิบดี เจ. อาร์. ชยวรรธนะแห่งสาธารณรัฐสังคมนิยมประชาธิปไตยศรีลังกาและนายกรัฐมนตรีแห่งสาธารณรัฐอินเดียร่วมลงนามในข้อตกลงอินโด-ลังกาในช่วงสงครามกลางเมืองศรีลังกาใน ค.ศ. 1987 ในปีถัดมาประธานาธิบดีชยวรรธนะได้ประกาศยุบรวมจังหวัดตะวันออกและจังหวัดเหนือเข้าด้วยกันเป็นจังหวัดตะวันออกเฉียงเหนือ โดยตั้งใจจะให้เป็นมาตรการชั่วคราวจนกว่าจะมีการจัดประชามติประชาชนในจังหวัดตะวันออกว่าจะให้ยุบรวมเป็นการถาวรหรือไม่ อย่างไรก็ตาม ประธานาธิบดีหลายคนที่ขึ้นดำรงตำแหน่งต่อจากประธานาธิบดีชยวรรธนะตัดสินใจที่จะต่ออายุมาตรการชั่วคราวดังกล่าวออกไปเรื่อย ๆ แทนที่จะจัดประชามติ ประชามติดังกล่าวนั้นไม่เคยเกิดขึ้น ชาวศรีลังกาชาตินิยมไม่พอใจกับการยุบรวมสองจังหวัดดังกล่าว ในวันที่ 14 กรกฎาคม ค.ศ. 2006 พรรคจนตาวิมุกติเปรมุณะ หรือพรรคแนวร่วมประชาชนปลดปล่อยของศรีลังกาได้ยื่นคำร้องต่อศาลสูงสุดเพื่อให้พิจารณาตั้งสภาจังหวัดตะวันออกขึ้นมาใหม่อีกครั้ง ในวันที่ 16 ตุลาคมปีเดียวกัน ศาลสูงสุดได้วินิจฉัยว่าการยุบรวมจังหวัดตะวันออกและจังหวัดเหนือตามประกาศของประธานาธิบดีชยวรรธนะเป็นโมฆะ จังหวัดตะวันออกเฉียงเหนือแยกตัวกลับไปเป็นจังหวัดเหนือและจังหวัดตะวันออกตามเดิมในวันที่ 1 มกราคม ค.ศ. 2007
จังหวัดของประเทศศรีลังกาในปัจจุบัน

ในปัจจุบันประเทศศรีลังกาแบ่งการปกครองออกเป็น 9 จังหวัดได้แก่
| ธงจังหวัด | ชื่อจังหวัด อักษรไทย | ชื่อจังหวัด อักษรสิงหล | ชื่อจังหวัด อักษรทมิฬ | แผนที่ | เมืองเอก | ค> ศ. ที่จัดตั้ง | พื้นที่พื้นดิน (ตร> กม.) | พื้นที่พื้นน้ำ (ตร> กม.) | พื้นที่รวม (ตร> กม.) | ประชากร (ค> ศ. 2012) | ความหนาแน่น (ต่อ ตร> กม) | รหัสไอเอสโอ |
| --- | --- | --- | --- | --- | --- | --- | --- | --- | --- | --- | --- | --- |
|  | จังหวัดกลาง | මධ්‍යම පළාත มัธยมะปฬาตะ | மத்திய மாகாணம் มัตติยะมากาณัม |  | กัณฏิ | 1833 | 5,575 | 99 | 5,674 | 2,571,557 | 461 | LK-2 |
|  | จังหวัดกลางเหนือ | උතුරු මැද පළාත อุตุรุแมดะปฬาตะ | வட மத்திய மாகாணம் วฏะมัตติยะมากาณัม |  | อนุราธปุระ | 1873 | 9,741 | 731 | 10,472 | 1,266,663 | 130 | LK-7 |
|  | จังหวัดตะวันตก | බස්නාහිර පළාත บัสนาหิระปฬาตะ | மேல் மாகாணம் เมลมากาณัม |  | โคลัมโบ | 1883 | 3,593 | 91 | 3,684 | 5,851,130 | 1628 | LK-1 |
|  | จังหวัดตะวันตกเฉียงเหนือ | වයඹ පළාත วยัมบะปฬาตะ | வட மேல் மாகாணம் วฏะเมลมากาณัม |  | กุรุแณกละ | 1845 | 7,506 | 382 | 7,888 | 2,380,861 | 317 | LK-6 |
|  | จังหวัดตะวันออก | නැගෙනහිර පළාත แนเกนหิระปฬาตะ | கிழக்கு மாகாணம் กิฬักกุมากาณัม |  | ตรินโคมาลี | 1833 | 9,361 | 635 | 9,996 | 1,555,510 | 166 | LK-5 |
|  | จังหวัดใต้ | දකුණු පළාත ดกุนุปฬาตะ | தென் மாகாணம் เต็ณมากาณัม |  | กอลล์ | 1833 | 5,383 | 161 | 5,544 | 2,477,285 | 460 | LK-3 |
|  | จังหวัดสพรคมุวะ | සබරගමුව පළාත สพรคมุวะปฬาตะ | சபரகமுவ மாகாணம் จปรกมุวะมากาณัม |  | รัตนปุระ | 1889 | 4,921 | 47 | 4,968 | 1,928,655 | 392 | LK-9 |
|  | จังหวัดเหนือ | උතුරු පළාත อุตุรุปฬาตะ | வட மாகாணம் วฏะมากาณัม |  | แจฟฟ์นา | 1833 | 8,290 | 594 | 8,884 | 1,061,315 | 128 | LK-4 |
|  | จังหวัดอูวะ | ඌව පළාත อูวะปฬาตะ | ஊவா மாகாணம் อูวะมากาณัม |  | พทุลละ | 1886 | 8,335 | 165 | 8,500 | 1,266,463 | 152 | LK-8 |
| รวม |  |  |  |  |  |  | 62,705 | 2,905 | 65,610 | 20,359,439 | 325 |  |
↑  ความหนาแน่นประชากรคำนวณจากพื้นที่พื้นดิน
แผนที่แสดงพื้นที่ของจังหวัดตะวันออกเฉียงเหนือ (ค.ศ. 1988 – 2006)
นาร์วา

นาร์วา (เอสโตเนีย: Narva, เสียงอ่านภาษาเอสโตเนีย: [ˈnɑrʋɑ]; เยอรมัน: Narwa; รัสเซีย: Нарва, [ˈnarvə]) เป็นเทศบาลและนครในประเทศเอสโตเนีย ตั้งอยู่ในเทศมณฑลอีดา-วีรู ตรงจุดตะวันออกสุดของประเทศที่ริมฝั่งตะวันตกของแม่น้ำนาร์วา ซึ่งเป็นชายแดนเอสโตเนีย–รัสเซีย นาร์วาเป็นเมืองที่ใหญ่เป็นอันดับ 3 ของประเทศ (เป็นรองเพียงทาลลินน์ เมืองหลวง และตาร์ตู) โดยมีประชากร 53,360 คน (ณ ค.ศ. 2024)
นาร์วาเกือบถูกทำลายจนไม่เหลือซากในช่วงสงครามโลกครั้งที่สองเมื่อ ค.ศ. 1944 ในสมัยโซเวียตเมื่อ ค.ศ. 1944–1991 ผู้อยู่อาศัยดั้งเดิมไม่ได้รับอนุญาตให้กลับไป และมีการนำเข้าแรงงานต่างด้าวจากรัสเซียโซเวียตและพื้นที่อื่น ๆ ของอดีตสหภาพโซเวียต ประชากรของเมืองนาร์วา ซึ่งร้อยละ 65 เป็นชาวเอสโตเนียตามการสำรวจสำมะโนประชากรใน ค.ศ. 1934 แต่ในช่วงครึ่งหลังของคริสต์ศตวรรษที่ 20 ประชากรส่วนใหญ่ในนครนี้ไม่ใช่ชาวเอสโตเนีย ตามข้อมูลล่าสุด พลเมืองร้อยละ 46.7 เป็นพลเมืองเอสโตเนีย ร้อยละ 36.3 เป็นพลเมืองรัสเซีย ส่วนอีกร้อยละ 15.3 สัญชาติไม่ชัดเจน
ประวัติ > การตั้งถิ่นฐานยุคแรก

ผู้คนเข้าตั้งถิ่นฐานในพื้นที่นี้เมื่อสหัสวรรษที่ 5 ถึง 4 ก่อน ค.ศ. ตามที่ปรากฎหลักฐานทางโบราณคดีของวัฒนธรรมนาร์วาที่นำชื่อมาจากแม่น้ำนาร์วา แหล่งโบราณคดีที่นาร์วาโยอาโอรู (Narva Joaoru) ประกอบด้วยซากนิคมป้อมปราการที่เก่าแก่ที่สุดเท่าที่รู้จักในประเทศเอสโตเนีย ซึ่งมีอายุประมาณ 1,000 ปีก่อนคริสตกาล
ประวัติ > สมัยโซเวียต ค.ศ. 1944–1991

เมื่อช่วงสิ้นเดือนกรกฎาคม ค.ศ. 1944 พื้นที่นาร์วาถูกทำลายไปร้อยละ 98  หลังสงคราม อาคารส่วนใหญ่สามารถบูรณะได้เนื่องจากยังคงมีกำแพงบ้านอยู่ แต่ในช่วงต้นคริสต์ทศวรรษ 1950 ทางการโซเวียตตัดสินใจรื้อซากปรักหักพังเพื่อสร้างพื้นที่สำหรับสร้างอาคารอพาร์ตเมนต์ ทำให้เหลืออาคารในเมืองเก่าเพียง 3 แห่งเท่านั้น รวมถึงศาลากลางแบบบาโรก
หลังสงคราม พลเมืองดั้งเดิมไม่ได้รับอนุญาตให้กลับมา และนำเข้าแรงงานที่พูดภาษารัสเซีย ซึ่งอพยพมาจากส่วนอื่น ๆ ของสหภาพโซเวียตเพื่อเพิ่มประชากรในเมือง ทำให้เมืองที่เคยมีประชากรร้อยละ 65 เป็นชาวเอสโตเนียตามสำมะโนใน ค.ศ. 1934 กลายเป็นเมืองที่ประชากรส่วนใหญ่ไม่ใช่ชาวเอสโตเนีย เหตุผลหลักคือแผนที่จะสร้างโรงงานแปรรูปยูเรเนียมลับในตัวเมือง ซึ่งจะเปลี่ยนให้นาร์วาเป็นเมืองปิด
แหล่งข้อมูลอื่น

เว็บไซต์ทางการ
Visit Narva official city guide
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
รัชนก อินทนนท์

สิบตำรวจตรีหญิง รัชนก อินทนนท์ ชื่อเล่น เมย์ (เกิด 5 กุมภาพันธ์ พ.ศ. 2538) เป็นนักกีฬาแบดมินตันหญิงชาวไทย อดีตนักแบดมินตันหญิงเดี่ยวมือหนึ่งของโลกเมื่อปี พ.ศ. 2559 และเป็นคนไทยคนแรกที่ดำรงตำแหน่งดังกล่าว โดยก่อนหน้านั้นในปี 2556 เธอได้คว้าแชมป์โลกและสร้างสถิติเป็นแชมป์โลกแบดมินตันอายุน้อยที่สุด
รัชนกสังกัดสโมสรโรงเรียนแบดมินตันบ้านทองหยอด และแข่งขันในนามสโมสรชิงเต่าในลีกระดับโลกที่ประเทศจีน ตั้งแต่ปี 2555 โดยเซ็นสัญญาแบบปีต่อปี ปัจจุบันรับราชการในตำแหน่งผู้บังคับหมู่ ฝ่ายฝึกอบรม ศูนย์ฝึกอบรม กองบัญชาการตำรวจสอบสวนกลาง สำนักงานตำรวจแห่งชาติ
ประวัติ

รัชนก อินทนนท์เกิดเมื่อวันที่ 5 กุมภาพันธ์ พ.ศ. 2538 ที่จังหวัดยโสธร เป็นบุตรของวินัสชัย อินทนนท์ ชาวจังหวัดยโสธร และคำผัน สุวรรณศาลา ชาวจังหวัดร้อยเอ็ด (ถึงแก่กรรมแล้ว) มีน้องชาย 1 คนคือ รัชพล อินทนนท์ เมื่ออายุ 3 เดือน รัชนกย้ายเข้ากรุงเทพมหานครตามบิดาและมารดา ซึ่งมาทำงานที่โรงงานทำขนมบ้านทองหยอด และได้ใช้ชีวิตอยู่ที่นั่น นับแต่นั้น รัชนกยังมีกมลา ทองกร เจ้าของโรงงานบ้านทองหยอด เป็นมารดาบุญธรรมอีกด้วย
รัชนกเริ่มเล่นกีฬาแบดมินตัน เมื่ออายุได้ 6 ปี เนื่องจากกมลา ทองกร เกรงว่ารัชนกจะวิ่งเล่นซุกซนภายในโรงงานจนเกิดอุบัติเหตุได้ จึงได้นำเธอมาหัดเล่นแบดมินตันตั้งแต่บัดนั้น หนึ่งปีต่อมาเธอได้ลงแข่งขันเป็นครั้งแรก ในรายการอุดรธานี โอเพ่น และได้รับรางวัลชนะเลิศเป็นครั้งแรก[ต้องการอ้างอิง]
รัชนกสำเร็จการศึกษา ระดับมัธยมตอนต้นจากโรงเรียนกสิณธรอาคาเดมี่ มัธยมศึกษาตอนปลายจากโรงเรียนอัสสัมชัญธนบุรี และระดับอุดมศึกษาที่คณะรัฐศาสตร์ มหาวิทยาลัยกรุงเทพธนบุรี
ประวัติการเล่นอาชีพ > พ.ศ. 2550 - 2552

ปี พ.ศ. 2550 ด้วยวัยเพียง 12 ปี รัชนกลงแข่งขัน รายการแบดมินตันชิงชนะเลิศแห่งประเทศไทยเป็นครั้งแรก และได้รับเหรียญทองแดง ต่อมาในปี พ.ศ. 2551 เธอได้รับเหรียญเงิน และปี พ.ศ. 2552 เธอได้รับเหรียญทองเป็นครั้งแรก โดยเอาชนะสลักจิต พลสนะ อดีตแชมป์ประเทศไทย ได้ในรองรอบชนะเลิศ และเอาชนะทรัพย์สิรี แต้รัตนชัย ได้ในรอบชิงชนะเลิศ
ในระดับเยาวชน รัชนกลงแข่งขัน รายการ บีดับเบิลยูเอฟ เวิลด์จูเนียร์แชมเชียนชิพ หรือเยาวชนชิงชนะเลิศแห่งโลก เป็นครั้งแรกในปี พ.ศ. 2551 โดยเข้าถึงรอบ 8 คนสุดท้าย ก่อนที่จะพ่ายให้กับหวัง ซื่อเสียน จากสาธารณรัฐประชาชนจีน ปีต่อมา พ.ศ. 2552 รัชนกลงแข่งขันในรายการนี้อีกครั้ง และได้รับรางวัลชนะเลิศ เหรียญทอง เป็นครั้งแรก ด้วยการเอาชนะพรทิพย์ บูรณะประเสริฐสุข รุ่นพี่ทีมชาติไทย ในรอบชิงชนะเลิศ โดยเธอถือเป็นนักแบดมินตันหญิงเดี่ยวที่อายุน้อยที่สุดในประวัติศาสตร์ รวมถึงเป็นนักแบดมินตันไทยคนแรก ที่ได้รับตำแหน่งนี้
ประวัติการเล่นอาชีพ > พ.ศ. 2553

ในปี พ.ศ. 2553 รัชนกเริ่มก้าวเข้าสู่การแข่งขันในระดับทั่วไปในรายการที่ใหญ่ขึ้น และสามารถทำผลงานได้ดีในหลายรายการ ในเดือนตุลาคม ด้วยวัย 15 ปี รัชนกสามารถคว้าแชมป์แรกในระดับกรังด์ปรีซ์ และกรังด์ปรีซ์ โกลด์ ให้กับตัวเอง ได้ที่ประเทศเวียดนาม และอินโดนีเซียตามลำดับ และในรอบปีนั้น ยังทำผลงาน เข้ารอบก่อนรองชนะเลิศได้ในรายการไชน่า ซูเปอร์ซีรีส์ พรีเมียร์, ฮ่องกง ซูเปอร์ซีรีส์, ไชนีส ไทเป กรังด์ปรีซ์โกลด์ และโคเรีย กรังด์ปรีซ์โกลด์
ต่อมาในเดือนพฤศจิกายน รัชนกเข้าร่วมแข่งขันกีฬาเอเชียนเกมส์ ครั้งที่ 16 ในนามทีมชาติไทย และได้รับรางวัลเหรียญเงิน ในประเภททีมหญิง โดยในรอบชิงชนะเลิศ เธอลงแข่งขันในฐานะเดี่ยวมือ 1 และพ่ายให้กับหวัง ซิน นักแบดมินตันมือ 1 ของโลกในสมัยนั้นไปอย่างสูสี 1-2 เกม 22-20 17-21 14-21
อนึ่ง ในระดับเยาวชน รัชนกยังทำผลงานได้ดีอย่างต่อเนื่อง ด้วยการคว้าเหรียญทอง ประเภทหญิงเดี่ยว รายการแบดมินตันเยาวชนชิงแชมป์โลก ได้เป็นสมัยที่ 2 ติดต่อกัน ส่วนในการแข่งขันแบดมินตันชิงชนะเลิศแห่งประเทศไทย ประจำปี พ.ศ. 2553 รัชนกเข้าถึงรอบรองชนะเลิศ ก่อนจะพ่ายต่อสลักจิต พลสนะ 21-14 21-15
ประวัติการเล่นอาชีพ > พ.ศ. 2554

ในปี พ.ศ. 2554 รัชนกเป็นนักแบดมินตันที่ประสบความสำเร็จมากที่สุด ในรายการ บีดับเบิลยูเอฟ เวิลด์จูเนียร์แชมเชียนชิพ ด้วยการสร้างประวัติศาสตร์ คว้าแชมป์เยาวชนชิงชนะเลิศแห่งโลก ได้เป็นสมัยที่ 3 ติดต่อกัน เป็นคนแรกในประวัติศาสตร์แบดมินตันโลก
เดือนพฤศจิกายนปีเดียวกัน รัชนกเข้าร่วมการแข่งขันกีฬาซีเกมส์ 2011 ในฐานะผู้เล่นทีมชาติไทย โดยลงแข่งขันทั้งในประเภทหญิงเดี่ยว และในประเภททีมหญิง ซึ่งรัชนกสามารถคว้ามาได้ 1 เหรียญทอง และ 1 เหรียญทองแดง จากประเภททีมหญิง และหญิงเดี่ยว ตามลำดับ
ในส่วนของผลงานรายการเก็บคะแนนสะสมในรอบปี รัชนกทำผลงานได้ดีที่สุด ด้วยการคว้าแชมป์ในรายการ อินเดีย โอเพ่น กรังด์ปรีซ์โกลด์ ในเดือนธันวาคม
ประวัติการเล่นอาชีพ > พ.ศ. 2555

ปี พ.ศ. 2555 รัชนกสามารถทำผลงาน ผ่านเข้าสู่รอบชิงชนะเลิศได้ในรายการ ไทยแลนด์ โอเพ่น กรังด์ปรีซ์ โกลด์ ก่อนที่จะพ่ายต่อไซน่า เนห์วาล ไป 1-2 เซต ทำให้ได้เพียงอันดับสอง ต่อมาในเดือนสิงหาคมปีเดียวกัน รัชนกได้รับสิทธิ์เข้าแข่งขันโอลิมปิก 2012 ณ กรุงลอนดอน สหราชอาณาจักร เป็นครั้งแรก ในฐานะมือวางอันดับ 11 ของโลก โดยเธอสามารถผ่านรอบแรกไปได้ และสามารถเอาชนะจูเลียน เชงค์ จากเยอรมันไปได้ในรอบ 16 คนสุดท้าย ก่อนที่จะแพ้หวัง ซิน จากจีนในรอบ 8 คนสุดท้ายไป 1-2 เซต
หลังจากนั้น รัชนกสามารถทำผลงานได้ดีอีกครั้ง ด้วยการผ่านเข้าถึงรอบชิงชนะเลิศ รายการไชน่า โอเพ่น ซูเปอร์ ซีรีส์ พรีเมียร์ ก่อนที่จะพ่ายแก่หลี่ เสวี่ยรุ่ย มืออันดับ 1 ของโลก ไป 0-2 เซต ได้เพียงอันดับ 2 แต่นั่นก็เพียงพอทำให้รัชนก ได้สิทธิ์ไปแข่งขันรายการซูเปอร์ ซีรีส์ สุดท้ายของปี ที่จะให้สิทธิ์สำหรับนักแบดมินตัน 8 อันดับแรกที่ทำคะแนนสะสมสูงสุดในรอบปี โดยในรายการสุดท้ายนี้ รัชนกสามารถเข้าถึงรอบรองชนะเลิศ ก่อนจะพ่ายต่อหวัง ฉีเซียน จากจีน ไป 0-2 เซต 12-21 19-21
ประวัติการเล่นอาชีพ > พ.ศ. 2556

วันที่ 2 พฤษภาคม พ.ศ. 2556 รัชนกสร้างสถิติโลกใหม่เป็นนักแบดมินตันที่อายุน้อยที่สุดที่ติดอันดับ 1 ใน 5 ของโลก ในวัยเพียง 18 ปี หลังคว้าแชมป์ "โยเน็กซ์ ซันไรส์ อินเดีย โอเพ่น" และในวันที่ 20 มิถุนายน สหพันธ์แบดมินตันโลก (บีดับเบิลยูเอฟ) ประกาศการจัดอันดับนักแบดมินตันโลก รัชนก อินทนนท์ ขยับขึ้นจากอันดับ 5 ไปเป็นมือ 3 โลก ในประเภทหญิงเดี่ยว
วันที่ 11 สิงหาคม พ.ศ. 2556 รัชนก อินทนนท์ สามารถคว้าแชมป์การแข่งขันแบดมินตันโลกได้สำเร็จเป็นคนแรกของประเทศไทย และเป็นแชมป์โลกแบดมินตันที่มีอายุน้อยที่สุด รวมถึงในวันที่ 15 สิงหาคม พ.ศ. 2556 รัชนก อินทนนท์ ได้ขึ้นมาอยู่ในอันดับ 2 ของโลก จากการจัดอันดับของสหพันธ์แบดมินตันโลก
ประวัติการเล่นอาชีพ > พ.ศ. 2559 - ปัจจุบัน

รัชนกเป็นนักแบตมินตันคนแรกของโลกที่สามารถคว้าแชมป์ซูเปอร์ซีรีส์สามรายการติดต่อกันใน 3 สัปดาห์ ที่ประเทศอินเดีย, มาเลเซีย และสิงคโปร์ ซึ่งยังไม่เคยมีใครทำได้มาก่อน และทำคะแนนสะสมขึ้นนำเป็นนักแบตมินตันหญิงมือ 1 ของโลกประเภทหญิงเดี่ยว โดยอันดับล่าสุด ณ วันที่ 1 ธันวาคม 2559 รัชนกอยู่ในอันดับที่ 3 ของโลก
ความสำเร็จ

| --- | --- |
รายการ: 2013 
แบดมินตันชิงแชมป์โลก: 1 ! ทอง
| 0 | 1 | 2 | 3 |
| --- | --- | --- | --- |
| รายการ | 2009  | 2010  | 2011  |
แบดมินตันเยาวชนชิงแชมป์โลก: 1 ! ทอง
ความสำเร็จ > ชนะเลิศ (17)

| 0 | 1 | 2 | 3 | 4 |
| --- | --- | --- | --- | --- |
| ปี | สถานที่แข่งขัน | รายการ | คู่ต่อสู้ในรอบชิงชนะเลิศ | ผลคะแนน |
| 2560 |  เดนมาร์ก | เดนมาร์ก ซุปเปอร์ ซีรีส์ พรีเมียร์ |  อะกะเนะ ยะมะกุชิ | 14–21, 21–15, 21-19 |
| 2560 |  นิวซีแลนด์ | นิวซีแลนด์ โอเพน กรังด์ปรีซ์ โกลด์ |  ซะเอะนะ คะวะคะมิ | 21–14, 16–21, 21–15 |
| 2560 |  ไทย | ไทยแลนด์ โอเพน กรังด์ปรีซ์ โกลด์ |  บุศนันท์ อึ๊งบำรุงพันธ์ | 21–18, 12–21, 21–16 |
| 2559 |  สิงคโปร์ | โอยูอี สิงคโปร์ โอเพ่น ซุปเปอร์ ซีรีส์ |  ซุน หยู่ | 18-21, 21-11, 21-14 |
| 2559 |  มาเลเซีย | มาเลเซีย โอเพ่น ซุปเปอร์ ซีรีส์ พรีเมียร์ |  ไต้ จือ อิ่ง | 21-14, 21-15 |
| 2559 |  อินเดีย | โยเน็กซ์-ซันไรส์ อินเดีย โอเพ่น ซูเปอร์ ซีรีส์ |  หลี่ เสวี่ยรุ่ย | 21-17, 21-18 |
| 2559 |  ไทย | ปริ๊นเซส ศิริวัณณวรี ไทยแลนด์มาสเตอร์ |  ซุน หยู่ | 21-19, 18-21, 21-17 |
| 2558 |  อินโดนีเซีย | แบดมินตัน บีซีเอ อินโดนีเซีย ซุปเปอร์ ซีรีส์ พรีเมียร์ |  ยุอิ ฮะชิโมะโตะ | 21-11, 21-10 |
| 2558 |  จีน | แบดมินตันชิงแชมป์เอเชีย |  หลี่ เสวี่ยรุ่ย | 20-22, 23-21, 21-12 |
| 2556 |  จีน | แบดมินตันชิงแชมป์โลก |  หลี่ เสวี่ยรุ่ย | 22-20, 18-21, 21-14 |
| 2556 |  ไทย | เอสซีจี ไทยแลนด์ โอเพ่น กรังด์ปรีซ์ โกลด์ |  บุศนันท์ อึ๊งบำรุงพันธ์ | 20-22, 21-19, 21-13 |
| 2556 |  อินเดีย | โยเน็กซ์-ซันไรส์ อินเดีย โอเพ่น ซูเปอร์ ซีรีส์ |  จูเลียน เชงค์ | 22-20, 21-14 |
| 2554 |  อินเดีย | โยเน็กซ์-ซันไรส์ อินเดีย โอเพ่น กรังด์ปรีซ์ โกลด์ |  พรทิพย์ บูรณะประเสริฐสุข | ถอนตัว |
| 2553 |  อินโดนีเซีย | อินโดนีเซีย โอเพ่น กรังด์ปรีซ์ โกลด์ |  เฉา ฉี เฉิง | 21-12, 19-21, 21-16 |
| 2553 |  เวียดนาม | โยเน็กซ์-ซันไรส์ เวียดนาม โอเพ่น กรังด์ปรีซ์ |  โจว หุย | 21-17, 22-20 |
| 2553 |  ไทย | สมายลิ่ง ฟิช อินเตอร์เนชั่นแนล ซีรีส์ |  รวินดา ประจงใจ | 21-10, 21-17 |
| 2552 |  เวียดนาม | เวียดนาม อินเตอร์เนชั่นแนล แชลเลนจ์ |  มาเรีย อัลฟิรา คริสตินา | 21-18, 21-14 |